Den nye græske regering har varslet en hård kurs over for de migranter, der kommer sejlende fra Tyrkiet. Og nu har de også fængslet en dansker, der hjælper migranterne - for anden gang.

- Jeg har været i Lesbos som frivillig læge.

- Jeg har brugt en masse tid i Team Humanitys Centre.

- Jeg har set, hvad Salam gør ved disse børn.

Skammeligt

- De elsker ham og respekterer ham.

- Han giver dem husly og sikkerhed - og jeg har ikke set noget, der ville få mig til at tvivle på hans arbejde!

- En skam at det skal være sådan her..

Fængslet og anklaget i 2016 - og frikendt i 2018

Sådan skriver Rasha O i en af de kommentarer, der er skrevet på hjælpearbejder Salam Saldeens Facebook-profil siden han blev fængslet i sidste uge - fordi han hjælper migranter på den græske ø Lesbos.

Salams side er lige nu overtaget af Helle B, der også arbejder for Team Humanity. Og hun har sendt en pressemeddelelse ud om fængslingen - og om den indsamling, hun lige nu har sat i gang for at samle penge ind til advokatbistand til den fængslede hjælpearbejder, der også blev anholdt tilbage i 2016 og anklaget og siden frikendt for menneskesmugling:

Vanvittigt

- Så er det sket igen!

- Salam Aldeen er blevet anholdt i Grækenland anklaget for at udgøre en 'offentlig trussel' fordi han arbejder med den humanitære nødsituation i Lesbos, hvor der i øjeblikket er 20,000 flygtninge.

- Salam Aldeen er blevet tilbageholdt og vil blive fængslet, indtil han er udvist fra Grækenland.

- At blive fængslet for at arbejde som nødhjælps-arbejder i et europæisk land er en af de mest vanvittige ting, jeg har hørt, skriver Helle B, og på Politikens Facebook-profil er der også stor opbakning til Salam:

Den sidste der fortjener at sidde fængslet

- Jeg håber det hele løser sig Salam.

- Du gør et fantastisk stykke arbejde for de stakkels mennesker i Moria lejren og er den sidste der fortjener at sidde i den celle.

- Flere af dig tak, skriver Ella A., og Carin D fortsætter således:

- Det er uhyggeligt, at en human indsats dømmes på den måde!

Se også: Vil låse nye asylsøgere inde: Et klart signal

Den græske regering meddelte for tre uger siden, at de ville stramme op over for asylsøgere, og bl.a. låse folk inde i lejre, indtil de enten får asyl - eller kan sendes hjem. Og at man vil styrke grænsekontrollen med ansættelse af 1.200 nye grænsevagter og indkøbe 10 hurtigtgående fartøjer til grænsebevogtning, men hvad tænker du?